
1.1. Iepirkuma identifikācijas numurs un CPV kodi
OSI 2023/25 MI
CPV kodi. Galvenais priekšmets: 24111300-8. 
Papildus priekšmeti: 24111800-3 un 24112100-3.

1.2. Pasūtītājs
	Pasūtītāja nosaukums
	Latvijas Organiskās sintēzes institūts

	Adrese
	Aizkraukles iela 21, Rīga, LV -1006, Latvija

	Reģ. Nr.
	LV90002111653

	Kontaktpersona
	Artūrs Aksjonovs

	Tālruņa Nr.
	+371 67014884

	e-pasta adrese
	arturs@osi.lv

	Darba laiks
	No 9.00 līdz 17.00



1.3. Konkursa nolikuma saņemšana
Iepirkuma nolikums ir brīvi pieejams elektroniskā formā. Nolikumu var brīvi lejupielādēt Elektronisko iepirkumu sistēmas e-konkursu apakšsistēmā https://www.eis.gov.lv.
Ja ieinteresētais piegādātājs pieprasa izsniegt iepirkuma procedūras dokumentus drukātā veidā, Pasūtītājs izsniedz nolikumu triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.
                                                                                                                                                                                                                                                                                                                                                                                                                                                                                                                                                                                                                                  
1.4.  Iepirkuma metode
1.4.1. Iepirkuma metode ir iepirkums „Publisko iepirkumu likuma” (PIL) 9.panta kārtībā (turpmāk – Iepirkums), kas tiek organizēts saskaņā ar spēkā esošo „Publisko iepirkumu likumu”.
1.4.2. Iepirkuma rezultātā tiks slēgta viena vispārīgā vienošanās ar visiem izvēlētajiem pretendentiem saskaņā ar iepirkuma nosacījumiem.

1.5.  Piedāvājumu iesniegšana un atvēršana
1.5.1. Piedāvājuma iesniegšanas vieta un kārtība:
1.5.1.1. Piedāvājumi iesniedzami elektroniski Elektronisko iepirkumu sistēmas (www.eis.gov.lv, turpmāk tekstā – EIS) e-konkursu apakšsistēmā līdz piedāvājumu iesniegšanas termiņa beigām.
1.5.2. Piedāvājumu iesniegšanas termiņš ir līdz 2023. gada 19. decembrim, plkst. 12.00.
1.5.3. Piedāvājumu atvēršana notiks elektroniski, ne ātrāk kā 4 stundas pēc piedāvājumu iesniegšanas termiņa beigām. Publiska piedāvājumu atvēršana nav paredzēta. 
1.5.4. Pretendenti drīkst atsaukt, papildināt vai izdarīt labojumus iesniegtajā piedāvājumā pirms Nolikuma 1.5.2.punktā noteiktā termiņa.
1.5.5. Piedāvājuma papildinājumi, labojumi vai atsaukumi ir jāiesniedz EIS e-konkursu apakšsistēmā līdz 1.5.2.punktā norādītajam termiņam, attiecīgi to noformējot kā “PAPILDINĀJUMI”, “LABOJUMI” vai “ATSAUKUMS”.
1.5.6. Ja no Elektronisko iepirkumu sistēmas uzturētāja (Valsts reģionālās attīstības aģentūra) būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams iesniegt pieteikumus, pieteikumu iesniegšanas termiņš tiks pagarināts un Pasūtītājs pircēja profilā publicēs informāciju par pieteikumu iesniegšanas termiņa pagarināšanu. Ja no sistēmas uzturētāja būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt pieteikumu drošību, iepirkuma procedūra tiks pārtraukta.
1.6. Piedāvājuma spēkā esamība
1.6.1. Pretendenta iesniegtais piedāvājums ir spēkā, t.i., saistošs iesniedzējam līdz iepirkuma līguma noslēgšanai. Pretendenta, kurš atzīts par konkursa uzvarētāju, piedāvājums kļūst par līgumu sastāvdaļu.
1.6.2. Piedāvājuma spēkā esamības laikā pretendents nemaina sava piedāvājuma saturu un cenu.
1.7. Piedāvājuma nodrošinājums
Piedāvājuma nodrošinājums nav nepieciešams.

1.8. Piedāvājuma valoda
Konkursa Piedāvājumam, dokumentiem un korespondencei starp Pasūtītāju un Pretendentu, kas saistīta ar konkursa norisi, jābūt latviešu vai angļu valodā.

1.9. Piedāvājuma noformēšana
1.9.1. Piedāvājums tiek noformēts aizpildot EIS ievietotās formas piedāvājuma sagatavošanai un/vai teksta ievades laukus (kur tādi ir paredzēti) kā arī augšupielādējot sistēmā prasītos atlases un kvalifikācijas dokumentus.
1.9.2. Piedāvājumi iesniedzami elektroniski Elektronisko iepirkumu sistēmas (www.eis.gov.lv, turpmāk tekstā – EIS) e-konkursu apakšsistēmā ievērojot šādas Pretendenta izvēles iespējas:
1.9.2.1. Izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
1.9.2.2. Elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas dokumentu formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.9.3. Sagatavojot piedāvājumu, Pretendents ievēro, ka:
1.9.3.1. Pieteikuma dalībai konkursā, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā, formātā, kas ir savietojams ar „MS Office” lietojumprogrammām; ja pretendentam nav šādu iespēju, tas var izvēlēties jebkuru citu plaši izplatītu un/vai brīvi publiski pieejamu datnes formātu.
1.9.3.2. Iesniedzot piedāvājumu, Pretendents to paraksta, izmantojot EIS iestrādāto paraksta rīku, vai elektronisko parakstu, kas atbilst Latvijas Republikas normatīvajiem aktiem par elektronisko dokumentu un elektroniskā paraksta statusu;
1.9.3.3. Citus dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto parakstu, gan parakstot ar drošu elektronisko parakstu.
1.9.4. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
1.9.5. Piedāvājumu paraksta Pretendenta vadītājs vai tā pilnvarota persona.
1.9.6. Ja piedāvājumu iesniedz personu grupa vai personālsabiedrība, piedāvājumā norāda personu, kas konkursā pārstāv attiecīgo personu grupu vai personālsabiedrību un ir pilnvarota parakstīt ar konkursu saistītos dokumentus. Attiecīgais pilnvarojums jāpievieno piedāvājuma dokumentiem.
1.9.7. Dalībai iepirkuma procedūrā tiks pieņemti un vērtēti tikai EIS e-konkursu apakšsistēmā iesniegtie piedāvājumi. Ārpus EIS e-konkursu apakšsistēmas iesniegtie piedāvājumi tiks atzīti par neatbilstoši iesniegtiem un tiks atgriezti to iesniedzējiem.

1.10.  Cita informācija
1.10.1. Ja pretendentam ir jautājumi vai papildu informācijas pieprasījumi par konkursa nolikuma prasībām, tehniskajām specifikācijām vai nolikumam pievienoto iepirkuma līguma projektu, tie iesniedzami Iepirkumu komisijai, nosūtot tos EIS e-konkursu apakšsistēmā vai sūtot tos pa pastu vai uz elektroniskā pasta adresi arturs@osi.lv.
Ja no Pretendenta ir saņemts rakstisks jautājums kādā no minētajiem veidiem, Pasūtītājs triju darba dienu laikā, bet ne vēlāk kā četras dienas pirms piedāvājumu iesniegšanas termiņa beigām, sagatavo rakstisku atbildi un kopā ar uzdoto jautājumu (nenorādot iesniedzēju) to publicē arī Pasūtītāja profilā EIS e-konkursu apakšsistēmā.

1.10.2. Saskaņā ar „Publisko iepirkumu likuma” 9.panta sesto daļu, un ievērojot, ka visa iepirkuma dokumentācija ir brīvi pieejama elektroniskā formā, pretendenti paši ir atbildīgi par to, lai laikus iepazītos ar IUB tīmekļvietnē vai Pasūtītāja profilā EIS e-konkursu apakšsistēmā publicēto informāciju ar atbildēm uz ieinteresēto piegādātāju jautājumiem (ja tādi ir tikuši uzdoti).

1.11. Iepirkuma priekšmets
Iepirkuma priekšmets ir sašķidrinātā hēlija, sašķidrinātā slāpekļa un sausā ledus piegāde Latvijas Organiskās sintēzes institūtam tā pamatdarbības nodrošināšanai un visu īstenojamo projektu izpildei nepieciešamajā apjomā saskaņā ar Tehniskajām specifikācijām (skatīt Nolikuma II. Nodaļu).

1.12. Piedāvājumu skaits
Pretendents var iesniegt vienu piedāvājumu par vienu vai vairākām vai visām iepirkuma lotēm saskaņā ar Tehnisko specifikāciju. (skat. Nolikuma II nodaļu „Tehniskās specifikācijas”).

1.13. Līguma slēgšanas nosacījumi
Tiks slēgta viena kopīga vispārīgā vienošanās ar visiem atbilstošus piedāvājumus par kaut vienu iepirkuma loti iesniegušajiem pretendentiem.

1.14. Līguma izpildes un preču piegādes vieta
1.14.1. Līguma izpildes vieta ir Aizkraukles iela 21, Rīga, LV-1006, Latvija. Preču piegāde atbilstoši INCOTERMS 2020 noteikumiem DDP (Delivered Duty Paid).
1.14.2. Piegādes konkrēto līgumu ietvaros jāveic vai pa daļām pēc Pasūtīja pieprasījuma.

1.15. Līguma izpildes termiņš
Vispārīgās vienošanās līguma termiņš ir līdz 2024. gada 31. decembrim vai maksimālās līguma summas sasniegšanai.

1.16. Līguma apjoms
Līguma apjoms nav noteiks, bet tas nevar pārsniegt EUR 41 999,99 bez PVN.

1.17. Iepirkuma līgumā tiks iekļauti sekojoši izpildes nosacījumi
1.17.1. Pakalpojuma sniegšana veicamas pa daļām pēc pasūtītāja pieprasījuma, līdz iepirkuma beigu datumam.
1.17.2. Gadījumā, ja kalendārā gada laikā neprognozēti strauji mainās hēlija izejvielu vai enerģijas nesēju cenas biržā, kas būtiski ietekmē kāda krioaģenta ražotāju cenas, Piegādātājam ir tiesības lūgt Pasūtītāju pārskatīt attiecīgā krioaģenta piegādes cenu. Šādā situācijā Piegādātājs iesniedz pierādījumus, ka cenas pieaugums ir bijis straujš un iepriekš nebija prognozējams.
1.17.3. Ja Piegādātājs ir iesniedzis pierādījumus neprognozētam un straujam kāda krioaģenta cenas pieaugumam (par vismaz 20% vai vairāk) un Pasūtītājs piekrīt pārskatīt attiecīgā krioaģenta piegādes cenu, Pasūtītājs nosūta visiem vispārīgās vienošanās dalībniekiem uzaicinājumu iesniegt jaunus cenu piedāvājumus par šo krioaģentu.

1.18. Nosacījumi Pretendenta dalībai iepirkumā
1.18.1. Konkursā var piedalīties jebkura persona vai personu apvienība no jebkuras valsts, kura ir reģistrēta likumā noteiktajā kārtībā un kura atbilst Nolikumā izvirzītajām prasībām.
1.18.2. Pasūtītājs var prasīt, lai personu apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
1.19. Pretendentu izslēgšanas nosacījumi
1.19.1. Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no PIL 9.panta astotajā daļā minētajiem gadījumiem vai Starptautisko un Latvijas Republikas nacionālo sankciju likuma 11.1 panta pirmajā daļā minētajos gadījumos.
1.19.2. [bookmark: _Ref22027866]PIL 9.panta astotajā daļā minētie izslēgšanas gadījumi tāpat attiecas uz PIL 42. panta trešajā daļā minētajām personām.
1.20. Kvalifikācijas prasības
1.20.1. Šajā iepirkumā pretendentiem netiek izvirzītas kvalifikācijas prasības.

1.21. Pretendentu atlases dokumenti
1.21.1. Vispārējā informācija par Pretendentu saskaņā ar nolikuma 2.1. Formu. Obligāti jāaizpilda visi lauki.
1.21.2. Ja pretendents iepirkuma līguma izpildē plāno izmantot apakšuzņēmējus, tam obligāti jānorāda visus piesaistītos apakšuzņēmējus (ieskaitot apakšuzņēmēju apakšuzņēmējus, ja tādi tiek piesaistīti) saskaņā ar nolikuma III Nodaļas 2.2. formu, kur norādīts apakšuzņēmēja nosaukums, reģistrācijas numurs, apakšuzņēmēja kontaktpersona, apakšuzņēmējam paredzēto darbu īss apraksts un proporcionālais apjoms. Apakšuzņēmēji iesniedz rakstisku apliecinājumu par gatavību piedalīties līguma izpildē un pieejamību visā līguma darbības laikā (saskaņā ar Nolikuma prasībām).
1.21.3. Ja Pretendents ir reģistrēts vai pastāvīgi dzīvojošs ārvalstī, tam jāiesniedz sekojoši dokumenti:
1.21.3.1. reģistrācijas valsts uzņēmējdarbības reģistra izdotas reģistrācijas apliecības kopija;
1.21.3.2. reģistrācijas valsts uzņēmējdarbības reģistra izziņa par Pretendenta amatpersonām, kurām ir paraksta tiesības.
1.21.4. Ja Pretendenta reģistrācijas valstī neizsniedz 4.1.3.punktā minētos dokumentus, Pretendents ir tiesīgs iesniegt cita veida pierādījumus par reģistrācijas faktu un paraksttiesīgajām amatpersonām saskaņā ar savas reģistrācijas valsts normatīvo aktu prasībām.
1.21.5. Papildus prasības Pretendentam, ja Pretendents ir personu apvienība vai grupa:
1.21.5.1.  Katra dalībnieka līdzdalības apjomam (t.i., līguma daļai, ko plānots nodot attiecīgā dalībnieka izpildei) jābūt skaidri norādītam iesniegtajā piedāvājumā;
1.21.5.2.  Kopīgais Pieteikums par dalību iepirkuma procedūrā jāparaksta katram personu apvienības dalībniekam vai arī visu personu apvienības dalībnieku pilnvarotai personai.
1.22. Pretendentu kvalifikācijas dokumenti
1.22.1. Šajā iepirkumā pretendentiem netiek izvirzītas kvalifikācijas prasības.
1.23. Pretendentu, kam būtu piešķiramas līguma slēgšanas tiesības, izslēgšanas nosacījumu izvērtēšanai nepieciešamie dokumenti.
1.23.1. Pirms lēmuma par iepirkuma rezultātiem pieņemšanas Iepirkumu komisija, lai izvērtētu pretendentu saskaņā ar PIL 9.panta astotās daļas nosacījumiem, rīkojas saskaņā ar PIL 9.panta devīto daļu.
1.23.2. Ja pretendents reģistrēts ārvalstī (vai tā pastāvīgā dzīvesvieta atrodas ārvalstī), tam jāiesniedz attiecīgās valsts kompetentās institūcijas izziņu, kas apliecina, ka uz pretendentu (un personām, uz kuru iespējām pretendents balstās, lai apliecinātu, ka tā kvalifikācija atbilst iepirkuma prasībām – ja attiecināms) neattiecas PIL 9.panta astotajā daļā noteiktie gadījumi.
1.23.3. Lai pārbaudītu, vai pretendents nav izslēdzams no dalības iepirkuma procedūrā Pasūtītājs, saskaņā ar Starptautisko un Latvijas Republikas nacionālo sankciju likuma 11.1.panta nosacījumiem Pasūtītājs ziņas par Latvijas Republikā reģistrētu pretendentu un apakšuzņēmēju iegūst no Latvijas Republikas Uzņēmumu reģistra normatīvajos aktos noteiktajā kārtībā.
1.23.4. Pasūtītājs, attiecībā uz ārvalstī reģistrētu šā panta pirmajā daļā minēto pretendentu un Starptautisko un Latvijas Republikas nacionālo sankciju likuma 11.1.panta otrajā daļā minēto apakšuzņēmēju, nosakot informācijas sniegšanas termiņu, ne īsāku par 10 darbdienām pēc pieprasījuma izsniegšanas vai nosūtīšanas dienas, pieprasa, lai tie iesniedz attiecīgās ārvalsts kompetentās institūcijas izziņu, kurā norādītas šā panta pirmajā un otrajā daļā paredzētajai pārbaudei nepieciešamās ziņas par pretendentu un apakšuzņēmēju, tai skaitā ziņas par šāda pretendenta un apakšuzņēmēja patieso labuma guvēju vai ziņas par to, ka patieso labuma guvēju noskaidrot nav iespējams. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai šā panta otrajā daļā minētā apakšuzņēmēja apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī. Pasūtītājs likuma 11.1.panta pirmajā un otrajā daļā paredzētajai pārbaudei nepieciešamās ziņas attiecībā uz ārvalstī reģistrētu pretendentu vai apakšuzņēmēju var iegūt arī patstāvīgi.

1.24. Tehniskais un Finanšu piedāvājums
1.24.1. Tehnisko un Finanšu piedāvājumu sagatavo saskaņā ar Tehniskajās specifikācijās (II Nodaļa) noteiktajām prasībām, ņemot vērā sniedzamo pakalpojumu specifikācijas atbilstoši Nolikuma III Nodaļas „Formas piedāvājuma sagatavošanai” Tehniskā un Finanšu piedāvājuma formai (Forma Nr. 1). 
1.24.2. Tehniskajā un Finanšu piedāvājumā cenas norāda EUR atsevišķi norādot cenu bez pievienotās vērtības nodokļa, piemērojamo PVN (atbilstošā proporcijā) un cenu ar PVN.
1.24.3. Piedāvājumā jānorāda vienību cenas. 
1.24.4. 4.4.5.	Tehniskajā un Finanšu piedāvājumā pakalpojumu vienību cenās jābūt iekļautām visām sniedzamo pakalpojumu izmaksām, tai skaitā, bet ne tikai:
· tehniskā nodrošinājuma izmaksām;
· transporta, izkraušanas/iekraušanas, kravu apstrādes, taras uzpildīšanas u.tml. izmaksām;
· krioaģentu piegādei un uzglabāšanai Pasūtītāja telpās nepieciešamās taras izmantošanas izmaksām;
· citām nodokļu izmaksām, t.sk. ar preču atmuitošanu saistītiem izdevumiem (ja nepieciešams), izņemot pievienotās vērtības nodokļa izmaksas, ar ko tiek aplikta pakalpojumu sniegšana;
· citām ar pakalpojumu sniegšanu saistītajām izmaksām.
1.24.5. Pretendents var brīvi pievienot piedāvājumam papildus materiālus par piedāvātajiem pakalpojumiem.
1.24.6. Pretendenta piedāvātajām cenām un vienību likmēm jābūt nemainīgām visā līguma izpildes laikā, izņemot vispārīgās vienošanās līgumā noteiktajos gadījumos (precīzāka informācija pieejama Nolikuma 2.7. punktā). Ja pakalpojumu apjoms līguma izpildes laikā mainās, izmaiņas tiek veiktas, balstoties uz Pretendenta norādītajām vienību cenām saskaņā ar noslēgtā līguma noteikumiem.

1.25. Piedāvājumu noformējuma pārbaude
Piedāvājuma noformējuma, pretendentu atlases un kvalifikācijas dokumentācijas un Tehnisko un Finanšu piedāvājumu atbilstības vērtēšanu veic Iepirkumu komisija slēgtā komisijas sēdē.

1.26. Piedāvājuma izvēles kritēriji
1.26.1. Iepirkumu komisija izvēlas saimnieciski visizdevīgāko piedāvājumu, kas atbilst Nolikuma prasībām un Tehniskajām specifikācijām ar nosacījumu, ka Pretendents atbilst pretendentu atlases un kvalifikācijas prasībām.

1.26.2. Saimnieciski visizdevīgākā piedāvājuma izvēles kritēriji šajā iepirkumā ir sekojoši:
1.26.2.1. Piedāvātā cena, īpatsvars 100%.
1.26.3. Vērtējot cenu, komisija ņem vērā piedāvājumu kopējo cenu bez pievienotās vērtības nodokļa. Ja finanšu piedāvājumā konstatēta aritmētiskā kļūda, iepirkumu komisija kļūdas labo.
1.26.4. Par visiem aritmētisko kļūdu labojumiem iepirkumu komisija 3 darba dienu laikā paziņo Pretendentam, kura piedāvājumā labojumi izdarīti.  Iepirkumu komisija turpina vērtēt labotos piedāvājumus ņemot vērā izdarītos labojumus.

1.27. Piedāvājuma izvēle gadījumā, ja vismaz divu Piegādātāju piedāvātās cenas par vienu un to pašu preci, par vienu preces vienību, ir vienādas
1.27.1. Ja atverot iesniegtos piedāvājumus tiks konstatēts, ka vismaz divu Piegādātāju piedāvātās cenas par vienu un to pašu loti (preci) ir vienādas, Iepirkumu komisija izvēlēsies to piedāvājumu, kurš būs labāks pēc kāda no sekojošiem kritērijiem (vērtējot kritērijus pa vienam, tādā kārtībā, kādā tie uzskaitīti; ja piedāvājumi pēc pirmā kritērija ir vienādi, tad tiek vērtēts nākamais kritērijs, utt.,):
1.27.1.1. Zemāks piedāvātais maksimālais spiediens šķidrā slāpekļa vai šķidrā hēlija djuārā.
1.27.1.2. Ja kopā ar attiecīgo preci (kurai ir vienāda cena vismaz divos piedāvājumos) tiks pasūtītas arī citas preces, Pasūtītājs, lai optimizētu transporta resursu izmantošanu, izvēlēsies to Piegādātāju, no kura ir pasūtītas arī citas preces.
1.27.1.3. Ja attiecīgā prece (kurai ir vienāda cena vismaz divos piedāvājumos) tiks pasūtīta atsevišķi, Pasūtītājs izvēlēsies to Piegādātāju, kurš piedāvās attiecīgo preci piegādāt ātrāk.
1.27.2. Ja nevienā no iepriekš uzskaitītajiem veidiem nebūs iespējams izvēlēties labāko piedāvājumu, tiks rīkota izloze.

1.28. Datu pārzinis
1.28.1. Konkrētā iepirkuma ietvaros personas datu pārzinis ir Atvasināta publiska persona “Latvijas Organiskās sintēzes institūts”.
1.29. Datu apstrādes pamats
1.29.1. Personas datu apstrādes juridiskais pamats ir Vispārīgās datu aizsardzības regulas 6.panta 1.punkta (a), (c) un (f) apakšpunkti. Pasūtītāja leģitīmā interese šajā gadījumā ir iepirkuma mērķu sasniegšana noslēdzot iepirkuma līgumu par attiecīgo iepirkuma priekšmetu.
1.29.2. Informējam, ka pretendentu izvērtēšanas ietvaros Pasūtītājs patstāvīgi var veikt personas datu iegūšanu pamatojoties uz Publisko iepirkumu likumu (PIL) un Starptautisko un Latvijas Republikas nacionālo sankciju likumu kā arī citiem normatīvajiem aktiem, kas regulē publiskos iepirkumus un/vai uzņēmējdarbības vidi šajos aktos noteiktajā apjomā un kārtībā.
1.29.3. Informējam, ka personas datu sniegšana ir nepieciešama, lai Pasūtītājs varētu veikt pilnvērtīgu pretendentu un pretendentu iesniegtā piedāvājuma vērtēšanu. Personas datu nesniegšana var būtiski ietekmēt pretendenta un tā iesniegtā piedāvājuma vērtējumu, var būt pamats pretendenta izslēgšanai no iepirkuma vai pretendenta piedāvājuma atzīšanu par neatbilstošu prasībām. 
1.30. Personas datu apstrāde, glabāšana un nodošana trešajām pusēm
1.30.1. Pasūtītājs iepirkumā iesniegtos personas datus apstrādās, iepirkuma dokumentu glabās un personas datus nodos Iepirkumu uzraudzības birojam un/vai Eiropas Savienības Oficiālajam Vēstnesim un/vai Centrālajai finanšu un līgumu aģentūrai un/vai citām Eiropas Savienības fondu vadībā iesaistītājām iestādēm un/vai Administratīvajai rajona tiesai atbilstoši Publisko iepirkuma likumā, Eiropas Savienības fondu vadību regulējošos tiesību aktos,  Eiropas Parlamenta un Padomes 2016. gada 27. aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti” un citos normatīvajos aktos noteiktajām prasībām.
1.31. Datu subjektu tiesības
1.31.1. Datu subjektiem ir tiesības pieprasīt pārzinim piekļuvi datu subjekta personas datiem un to labošanu vai dzēšanu, vai apstrādes ierobežošanu attiecībā uz datu subjektu, vai tiesības iebilst pret apstrādi, kā arī tiesības uz datu pārnesamību, kā arī tiesības jebkurā brīdī atsaukt piekrišanu, neietekmējot tādas apstrādes likumīgumu, kuras pamatā ir pirms atsaukuma sniegta piekrišana un tiesības iesniegt sūdzību uzraudzības iestādei (Datu valsts inspekcijai, http://www.dvi.gov.lv).
1.31.2. Detalizēti ar kārtību, kādā Pasūtītājs organizē personas datu apstrādi var iepazīties Pasūtītāja tīmekļvietnē esošajā privātuma politikā http://www.osi.lv/privatuma-politika/.

1.32. Nolikuma pielikumi:
1.32.1. Nolikumam nav pielikumu.

1.33. Iepirkuma Nolikuma III nodaļā atrodamas sekojošas formas piedāvājuma sagatavošanai:
1.33.1. Tehniskā un finanšu piedāvājuma forma (Forma Nr. 1);
1.33.2. Forma informācijai par partneriem un apakšuzņēmējiem (Forma Nr. 2.).
1.33.3. 

TEHNISKĀS SPECIFIKĀCIJAS SAŠĶIDRINĀTAJAM HĒLIJAM, SAŠĶIDRINĀTAJAM SLĀPEKLIM UN SAUSAJAM LEDUM



1. Lote


	Sašķidrinātais hēlijs:
	Prognozētais daudzums, gadā: 2 400 L

	Apraksts
	Atdzesēts, sašķidrināts hēlijs

	Kvalitāte
	ne sliktāk kā 2.2

	Pamatviela, masas daļas %
	ne mazāk kā  99.2 

	Iepakojuma tips (tara)
	
Nemagnētiski djuāra trauki;
Trauka pamatnes mazākais izmērs – ne lielāks par 840 mm;
Augstums – ne lielāks par 2 m*

	Djuāra trauka tips
	
Zemspiediena djuāri

	
Maksimālais spiediens djuāra traukā piegādes brīdī
	Ne lielāks par 1,5 bar

	
Zema spiediena drošības vārsta stāvoklis piegādes brīdī
	Atvērts

	
Minimālais piegādes apjoms, ko var noteikt piegādātājs
	Ne vairāk kā 220 L

	
Djuārus (t.sk. transportēšanu, maiņas taru un tukšās taras savākšanu) nodrošina
	Piegādātājs




* - Piegādātājam jānodrošina vismaz viens sašķidrinātā hēlija djuārs, kura dziļums nav lielāks par 1400 mm. (Pasūtītāja īsākās transfēra līnijas garums). Šāda tipa djuārs būs nepieciešams aptuveni katrā trešajā piegādes reizē.

N.B.! - Sašķidrinātā hēlija djuāri saņemšanas brīdī tiks svērti, lai noteiktu reālo piegādātā sašķidrinātā hēlija apjomu. Pasūtītājs apmaksās tikai reāli piegādāto sašķidrinātā hēlija apjomu nevis djuāra nominālo tilpumu.






2. LOTE


	Sašķidrinātais slāpeklis:
	Prognozētais daudzums, gadā:
40 000 kg

	Apraksts
	Atdzesēts, sašķidrināts slāpeklis

	Kvalitāte
	ne sliktāk kā 2.2

	Pamatviela, masas daļas %
	ne mazāk kā  99.2 

	Iepakojuma tips (tara)
	
Nemagnētiski djuāra trauki;
Trauka pamatnes mazākais izmērs – ne lielāks par 840 mm;
Augstums – ne lielāks par 2 m;

	Djuāra trauka tips
	
Zemspiediena djuāri

	
Maksimālais spiediens djuāra traukā piegādes brīdī
	Ne lielāks par 1,5 bar*

	
Zema spiediena drošības vārsta stāvoklis piegādes brīdī
	Atvērts

	
Minimālais piegādes apjoms, ko var noteikt piegādātājs
	Ne vairāk kā 200 kg

	
Djuārus (t.sk. transportēšanu, maiņas taru un tukšās taras savākšanu) nodrošina
	Piegādātājs




* - Pasūtītājs patur tiesības atteikties pieņemt tos piegādātos šķidrā slāpekļa djuārus, spiediens kuros ir lielāks par 2 Bar.






3. LOTE

	Sausais ledus (oglekļa dioksīds):
	 Prognozētais daudzums, gadā:
 6 000 kg

	Apraksts
	Atdzesēts, cieti sapresēts oglekļa dioksīds

	Kvalitāte
	ne sliktāk kā 2.2

	Pamatviela, masas daļas %
	ne mazāk kā  99.2 

	Izmērs
	Stienīši, diametrs ne lielāks kā 25 mm
(var piedāvāt arī citas formas ar līdzīgu izmēru)

	Iepakojuma tips (tara)
	Izolējoša kaste;
Tilpums pietiekams vismaz 30 kg sausā ledus uzglabāšanai

	Minimālais piegādes apjoms, ko var noteikt piegādātājs
	Ne vairāk kā 30 kg

	Kastes (t.sk. transportēšanu, maiņas taru un tukšās taras savākšanu) nodrošina
	Piegādātājs














Papildus nosacījumi.
1. Pasūtītājs nevar garantēt nevienam Piegādātājam kādu noteiktu pasūtījumu apjomu. Norādītie preču daudzumi ir ikgadējā patēriņa prognozes, kas balstītas uz iepriekšējo gadu patēriņa rādītājiem un 2024. gada prognozēm.
2. Dzesēšanas aģentu piegādes tarai (djuāri, kastes) jāatbilst tehniskajā specifikācijā noteiktajām Pasūtītāja prasībām.
3. Piegādes (t.sk. pilnās taras izkraušanas Pasūtītāja norādītajā vietā, tukšās taras iekraušanas un savākšanas no Pasūtītāja norādītās vietas) un Piegādātāja taras izmantošanas izmaksām jābūt iekļautām vienību cenās.
4. Pasūtītājs patur tiesības nosvērt piegādātās preces saņemšanas brīdī, lai noteiktu reāli piegādātā materiāla daudzumu. Ja reāli piegādātā materiāla daudzums izrādīsies mazāks par daudzumu, par kuru izrakstīta preču pavadzīme, Pasūtītājs pieprasīs pavadzīmes koriģēšanu atbilstoši reālajai situācijai.
5. Piegādātājs var noteikt minimālo vienas piegādes apjomu saskaņā ar tehniskās specifikācijas prasībām.

1. FORMA

TEHNISKAIS UN FINANŠU PIEDĀVĀJUMS

Iepirkuma nosaukums: „Vispārīgā vienošanās par šķidrā hēlija, šķidrā slāpekļa un sausā ledus piegādi Latvijas Organiskās sintēzes institūtam 2024. gadā”
ID Nr.: OSI 2023/25 MI


1. [bookmark: _Toc353540919][bookmark: _Toc355678698][bookmark: FORMA_IV_4]Iesniedzamās informācijas un dokumentu saraksts (ja attiecināms)
Kopā ar precēm tiks iesniegti sekojoši dokumenti:
<Iekļaut iesniedzamo dokumentu, tādu kā kvalitāti apliecinoši sertifikāti, atbilstības sertifikāti, drošības datu lapas, u.c. sarakstu un aprakstu>


2. Preču piegādes vieta
Preces tiks piegādātas Latvijas Organiskās sintēzes institūtam, Aizkraukles ielā 21, Rīgā, LV-1006.


3. Preču parametri un piegādes termiņi
Preces tiks piegādātas šādos termiņos:

	Nr. p. k.

	Preces nosaukums,
 kvalitātes rādītāji
	Kārtējās daļas piegādes termiņš
(no pasūtījuma brīža)

	
	
	

	
	
	

	
	
	

	
	
	




4. Preču iepakojuma tehniskie parametri
Ja pretendents vēlas, tas var papildināt tabulu ar papildu informāciju.

	Nr. p. k.

	Preces nosaukums
	Preces iepakojuma tehniskie parametri
(max. spiediens, izmēri, vārsti, iepakojuma masa, utt.)

	
	
	

	
	
	

	
	
	

	
	
	




5. Cita informācija (Ja nepieciešams)




6. FINANŠU PIEDĀVĀJUMS

Iesniedzam sekojošu piedāvājumu:

	Nr. p. k.

	Kods katalogā
(ja eksistē)
	Preces nosaukums
	Preces vienība
	Preces vienības cena
EUR
bez PVN

	
	
	
	
	

	1.
	
	Sašķidrinātais hēlijs
	1 L
	

	2.
	
	Sašķidrinātais slāpeklis
	1 kg
	

	3.
	
	Sausais ledus (oglekļa dioksīds)
	1 kg
	







Statuss (mazais vai vidējais uzņēmums): 
(skat. OV L124, 20.5.2003.)*


Ar šo mēs apstiprinām, ka esam iepazinušies ar iepirkuma nolikumu un tam pievienoto dokumentāciju, mūsu piedāvājums paredz tādu derīguma termiņu un nosacījumus, kādu prasa iepirkuma nolikums, mēs garantējam sniegto ziņu patiesīgumu un precizitāti. 



Pilnvarotās personas paraksts:


Vārds, uzvārds un amats:


Pretendenta nosaukums:




*  Mazais  uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;
* Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.

2. FORMA

[bookmark: _Toc387245749]


Informācija par personām uz kuru iespējām pretendents balstās un apakšuzņēmējiem: (ja attiecināms)


	Nosaukums
	Statuss piedāvājumā
	Adrese, telefons, kontaktpersona
	Īss apraksts kā partneris piedalīsies līguma izpildē
	Partnerim nododamā iepirkuma līguma daļa

	
	
	
	
	

	
	
	
	
	

	
	
	
	
	

	
	
	
	
	




Papildus jānorāda, vai sarakstā iekļautās personas ir klasificējamas kā mazie vai vidējie uzņēmumi!


Pretendenta pilnvarotās personas paraksts: 


___________________________________________

